PATVIRTINTA

Lietuvos nacionalinio kultūros

centro direktoriaus

2018 m. balandžio 6 d.

įsakymu Nr. V-46

**LIETUVOS ŠIMTMEČIO DAINŲ ŠVENTĖS „VARDAN TOS…“ MAISTO PRODUKTŲ PREKYBOS VIETŲ NUOMOS ORGANIZATORIAUS PARINKIMO KONKURSO** **NUOSTATAI**

## **I. BENDROJI DALIS**

1. Šie nuostatai reglamentuoja Lietuvos šimtmečio dainų šventės „Vardan tos...“ maisto produktų prekybos vietų nuomos organizatoriaus parinkimo konkurso (toliau – konkursas) tvarką bei Lietuvos šimtmečio dainų šventės „Vardan tos...“ maisto produktų prekybos organizavimo ir vykdymo sąlygas. Konkurso tikslas yra išaiškinti Lietuvos šimtmečio dainų šventės „Vardan tos...“ maisto produktų prekybos vietų nuomos organizatorių.

2. Konkurso organizatorius yra Lietuvos nacionalinis kultūros centras (toliau Centras).

 3. Konkursą vykdo komisija (toliau – konkurso komisija).

4. Konkursas yra atviras.

 5. Konkurso organizatoriaus atstovas įgaliotas palaikyti ryšį su dalyviais ir gauti iš jų su konkurso procedūromis susijusius paklausimus: Saulius Liausa, tel. (8 5) 261 11 90.

**Konkurso dokumentų įsigijimo vieta ir laikas:**

Vieta: B. Radvilaitės g. 8, LT-01124 Vilnius, Lietuva.

Laikas: iki 2018 m. balandžio 17 d. 9 val.

**Pasiūlymų pateikimo vieta ir terminas:**

Vieta: B. Radvilaitės g. 8, 308 kab. (sekretoriatas) LT-01124 Vilnius, Lietuva.

Laikas: iki 2018 m. balandžio 20 d. 9 val.

**Vokų su pasiūlymais atplėšimo laikas:**

Laikas: 2018 m. balandžio 20 d. 10 val.

## **II. KONKURSO OBJEKTAS**

6. Konkurso objektas – prekyba maisto produktais organizuojama Lietuvos šimtmečio dainų šventės „Vardan tos“ renginių ir repeticijų metu pagal patvirtintas schemas (pridedamos):

6.1. Vingio parkas: liepos 4-6 d. (6 dieną – šventės renginys, 4 ir 5 d. – repeticijos).

6.2. Kalnų parkas: liepos 1-4 d. (4 dieną šventės renginys, birželio 30 d., liepos 1, 2, 3 d. – repeticijos).

6.3. Lietuvos futbolo federacijos stadionas: liepos 2–5 d. (5 dieną 2 renginiai – dieninis ir vakarinis, 2, 3, 4 dienomis – repeticijos).

6.4. Repeticijos 4-iose Vilniaus miesto stadionuose atskirų dalių šokių grupėms (liepos 1-3 dienomis).